                      ANEXA la Hotărârea Consiliului local al Municipiului Alba Iulia Nr.           /2026
REGULAMENTUL DE ORGANIZARE ŞI FUNCŢIONARE A
COMISIEI LOCALE DE ORDINE PUBLICĂ
Art.1 Comisia locală de ordine şi linişte publică a Municipiului Alba Iulia este un organism cu rol consultativ, înfiinţat în baza Legii nr. 155/2010 a Poliţiei Locale.
COMPONENŢĂ
Art.2 Comisia locală de ordine publică este constituită, conform legii din:
Preşedinte: - Primarul municipiului Alba Iulia
Membrii:  - Şeful structurii teritoriale a poliţiei Române
                 - Secretarul municipiului Alba Iulia
                 - Şeful Poliţiei Locale Alba Iulia
                 -  3 consilieri locali
MOD DE FUNCŢIONARE A COMISIEI LOCALE
Art.3 Comisia locală se reuneşte trimestrial sau ori de câte ori este necesar, la convocarea primarului Municipiului Alba Iulia sau a unei treimi din numarul consilierilor locali.
Art.4 Convocarea se va transmite prin grija persoanei cu atribuţii în acest sens cu 3 zile înainte de şedinţă, iar în caz de urgenţă, telefonic/fax cu confirmare de primire, în maxim două ore de la producerea evenimentului.
Art.5 Şedinţele comisiei locale sunt conduse de primarul Municipiului Alba Iulia şi vor avea loc în sediul Primariei Municipiului Alba Iulia, str. Calea Moţilor nr. 5A.
Art.6 Secretariatul comisiei locale este asigurat de persoana cu atribuţii în acest sens din cadrul aparatului de specialitate a Primarului Municipiului Alba Iulia, împuternicită prin dispoziţia scrisă a Primarului.
Art.7 Membrii comisiei locale sunt obligaţi ca în termen de 48 ore de la data aprobării prezentului regulament să transmită persoanei care se ocupă de secretariatul comisiei, datele de contact.
ATRIBUŢIILE COMISIEI LOCALE DE ORDINE PUBLICĂ
Art. 8 Comisia locală are următoarele atribuţii:
a) asigură cooperarea dintre instituţiile şi serviciile publice cu atribuţii în domeniul ordinii şi al siguranţei publice la nivelul Municipiului Alba Iulia;
b) avizează proiectul regulamentului de organizare şi funcţionare a poliţiei locale;
c) elaborează proiectul planului de ordine şi siguranţă publică al Municipiului Alba Iulia, pe care îl actualizează anual;
d) analizează periodic activităţile de menţinere a ordinii şi siguranţei publice la nivelul Municipiului Alba Iulia şi face propuneri pentru soluţionarea deficienţelor constatate şi pentru prevenirea faptelor care afectează climatul social;
e) evaluează cerinţele specifice şi face propuneri privind necesarul de personal al poliţiei locale;
f) prezintă autorităţii deliberative rapoarte anuale asupra modului de îndeplinire a prevederilor planului de ordine şi siguranţă publică al Municipiului Alba Iulia. În baza concluziilor desprinse din analizele efectuate, propune autorităţilor administraţiei publice locale iniţierea unor proiecte de hotărâri prin care să se prevină faptele care afectează climatul social.
g) alte atribuţii prevăzute în legi speciale.
ATRIBUŢIILE SECRETARIATULUI COMISIEI LOCALE
Art.9 Secretarul comisiei locale de ordine publică are următoarele atribuţii:
a) convoacă comisia locală, la solicitarea primarului sau a unei treimi din numarul consilierilor locali.
b) convocarea va cuprine, data şi ora convocării, precum şi ordinea de zi a şedinţei.
c) la fiecare şedinţă se va întocmi un proces-verbal al şedinţei, care va fi semnat de Primar şi de secretarul Municipiului Alba Iulia.
d) va trnsmite instituţiilor şi serviciilor publice cu atribuţii în domeniul ordinii şi siguranţei publice recomandările comisiei locale.
e) va redacta rapoartele anuale privind modul de indeplinire a prevederilor planului de ordine şi siguranţă publică, în vederea prezentării acestora Consiliului Local al Municipiului Alba Iulia.
f) alte atribuţii stabilite de către comisia locala.
DISPOZIŢII FINALE
Art.10 Prezentul regulament se completează cu prevederile legale in domeniul ordinii şi siguranţei publice.
Art.11 Orice modificare legislativă în domeniul ordinii şi siguranţei publice va atrage de drept modificarea prezentului regulament de organizare şi funcţionare a Comisiei locale de ordine publica a Municipiului Alba Iulia.

